Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 6/1986. (VI. 26.) IM rendeletet módosító rendelettervezete. A
Paragraph Index: 435

6/1986. (VI. 26.) IM rendeletet módosító rendelettervezete. A tervezet szerint a feleket jövedelmi és vagyoni viszonyaikra való tekintet nélkül költségmentesség illeti meg a bűncselekményből származó, a személy életében, testi épségében vagy egészségében okozott kár megtérítése iránti igény érvényesítése során. Az országgyűlési biztos ajánlásait az érintettek nagyrészt elfogadták. OBH 4945/1996. Az országgyűlési biztos 1996-ban ajánlásban kérte az ELTE rektorát, hogy gondoskodjon a nyugellátási jogosultságot szerzett, ám a férfi nyugdíjkorhatárt el nem ért oktató nők — köztük a panaszos — még hatályba nem lépett felmentésének visszavonásáról, gondoskodjon továbbá arról, hogy a Természettudományi Kar nyugdíjazási irányelvei a diszkrimináció tilalmával összhangba kerüljenek. A művelődési és közoktatási miniszternek ajánlotta, hogy az ajánlás teljesítését kísérje figyelemmel, és gondoskodjon arról, hogy a felsőoktatási intézmények hozzák összhangba szabályzataikat a diszkrimináció alkotmányos tilalmával, illetve vonják vissza a még hatályba nem lépett egyoldalú felmentéseket. Felhívta továbbá arra, hogy kezdeményezze a felsőoktatásról szóló törvény (Fot.) módosítását, és érje el, hogy a törvény egyértelmű rendelkezést tartalmazzon a hátrányos megkülönböztetés tilalmáról. A jelentésben írt indokok, valamint az ajánlások címzettjeinek elutasító válaszára tekintettel kiegészített állásfoglalása alapján az országgyűlési biztos az ajánlásokat változatlan formában fenntartotta, majd az ügyet az országgyűlési biztos és általános helyettese az 1995—1996. évekről szóló beszámolójukban az országgyűlés elé terjesztették. A házelnök tájékoztatása szerint az ügyet az érintett bizottságnak adta ki, ám a bizottság vizsgálatának megindításáról az országgyűlési biztosoknak nincs értesülésük. OBH 5480/1996. Az országgyűlési biztos még 1996-ban fordult ajánlással a gárdonyi önkormányzat képviselő-testületéhez, mivel diszkriminatívnak találta a helyi üdülőtulajdonosokra megállapított szemétszállítási díjat. A rendelet nem tett értékelhető különbséget az állandó lakosokat és az üdülőtulajdonosokat terhelő díj között. Az ajánlásra a képviselő-testület módosította a jogszabályt. Az országgyűlési biztos az új szabályozásban még mindig nem találta elfogadhatónak a differenciáltságot, ezért újabb ajánlással fog élni. OBH 6158/1996. Az országgyűlési biztos és általános helyettese 1995—

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes